Diari Oficial de la Generalitat Valenciana


Sumari del DOGV 9814, del 22-03-2024 (2024/2359)

RESOLUCIÓ de 14 de març de 2024, del síndic major, per la qual s'ordena publicar l'Acord de 13 de març de 2024, del Consell de la Sindicatura de Comptes de la Comunitat Valenciana, que modifica el Reglament de Règim Interior de la institució, en relació amb el control intern.
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2024/03/14/(1)/dof/vci/html**

### Dades del document

Número de DOGV
:   9814

Data del DOGV
:   22-03-2024

Secció del DOGV
:   I. DISPOSICIONS GENERALS

Número del document
:   2024/2359


Data del document
:   14-03-2024

Organisme emissor
:   Sindicatura de Comptes

Tipus de document
:   Resolució

Anàlisi jurídica

 Descriptors 

:   * Sindicatura de Comptes
    * legislació
    * comptabilitat pública
    * recurs administratiu
    * reglament intern
    * institució pública

RESOLUCIÓ de 14 de març de 2024, del síndic major, per la qual s'ordena publicar l'Acord de 13 de març de 2024, del Consell de la Sindicatura de Comptes de la Comunitat Valenciana, que modifica el Reglament de Règim Interior de la institució, en relació amb el control intern. [2024/2359]  
De conformitat amb els acords pel Consell en la seua reunió del dia 13 de març de 2024, procediu a publicar en el Diari Oficial de la Generalitat Valenciana i en el Butlletí Oficial de les Corts Valencianes, la modificació del Reglament de Règim Interior de la institució, en relació amb el control intern.  
  
València, 14 de març de 2024.- El síndic major: Vicent Cucarella Tormo.  
  
  
Annex  
  
Modificació del Reglament de Règim Interior de la Sindicatura de Comptes de la Comunitat Valenciana, en relació amb el control intern  
  
  
El Consell de la Sindicatura de Comptes de la Comunitat Valenciana, en la seua reunió de 8 de setembre de 2021, va aprovar les normes de règim econòmic i pressupostari, i de control intern (BOCV núm. 188, de 17.09.2021), en el capítol III de les quals es regula el control intern de la institució.  
De conformitat amb el que es preveu en els articles 20 i 21.1 d'aquestes normes, el control intern de la gestió economicofinancera de la Sindicatura de Comptes es farà a través de l'exercici del control financer permanent, i es preveu que exercisca aquesta funció un auditor o auditora, en execució del programa anual d'actuació.  
Per tant, entre les funcions d'intervenció previstes en l'article 66.4 del Reglament de Règim Interior d'aquesta institució, de data 23 de maig de 2018 (DOGV 8308, d'1 de juny de 2018, i BOCV núm. 284, de 13.06.2018), que tenen per objecte genèric el control intern de la gestió economicofinancera i pressupostària realitzada per una administració o institució pública, s'ha desenvolupat normativament i implantat en la Sindicatura de Comptes un sistema de control intern en la modalitat de control financer permanent.  
Aquest desenvolupament normatiu ha especificat, per tant, la modalitat de control intern que regeix en la institució, i això aconsella canviar la redacció de l'apartat 4 de l'article 66 del Reglament de Règim Interior perquè s'hi reculla, de manera concreta, el sistema implantat.  
  
En virtut d'això, oït el Consell de Personal i vista la proposta del secretari general, en exercici de la funció prevista en l'article 19.a de la Llei de la Sindicatura de Comptes, el Consell ha acordat aprovar la següent modificació puntual del Reglament de Règim Interior:  
  
Article únic  
Modificació de l'article 66.4 del Reglament de Règim Interior, amb la redacció següent:  
  
«Article 66  
4. El control intern de la gestió economicofinancera de la Sindicatura de Comptes es farà a través de l'exercici del control financer permanent, que exercirà l'auditor o auditora a qui s'assigne aquesta funció en el programa anual d'actuació, d'acord amb els principis de plena autonomia funcional i procediment contradictori».  
  
Disposició final. Entrada en vigor  
Aquesta modificació reglamentària entrarà en vigor l'endemà de la publicació en el Diari Oficial de la Generalitat Valenciana.


Còpia Permalink ELI